**ALT PÅ ETT STED**

**Nå blir det enklere for både privatpersoner og fagmannen å få overblikk over totalløsningene for badet. Ifö og Porsgrund åpner dørene til sitt lekre fagsenter i Oslo.**

I en travel hverdag er det vesentlig at kundene får se alt på ett sted. Vi har redesignet vårt showroom, og har i samarbeid med Oras, Hansa og Uponor lagt opp til enkel og effektiv baderomsinspirasjon, sier en fornøyd Rolf Nilsen, Country Director i Porsgrund Bad AS.

Sentralt beliggende i den stadig voksende Kværnerbyen i Oslo har Porsgrund Bad gjort en skikkelig redesign av showrommet. Sammen med systemleverandøren Uponor og Oras og Hansa armaturer ønsker Porsgrund Bad å tilby et fagsenter der bransjen og privatmarkedet får god veiledning og nødvendig innsikt i produkter og løsninger.

– Dette er et av landets største fagsenter for rørleggere, der de også kan benytte våre møte- og opplæringslokaler. Porsgrund Bad har utstilt et bredt utvalg av produkter innen baderomsmøbler, dusjløsninger, porselen og badekar, og personalet er selvfølgelig behjelpelig med innsikt i hele sortimentet til Ifö og Porsgrund, sier Nilsen.
– Hvis rørleggerne ønsker en mer teknisk inngående produktinformasjon er det en fordel å forhåndsavtale besøket med en av våre distriktssjefer.

For de som ønsker å benytte møte- og opplæringslokalene er det tilgang til både en uformell krok for enkel servering og en flott kantine.

Porsgrund Bad ser fram til å ta i mot nye og gamle kunder for en effektiv presentasjon av totalløsninger på badet.

**For mer informasjon, kontakt:**Anne ErsnesMarkedskoordinatorE-post: anne.ersnes@ifoporsgrund.noMobil: 97 95 07 18

Porsgrund Bads fagsenter ligger i Smeltedigelen 1, 0195 Oslo.
Åpningstider:
Mandag til torsdag kl. 08:00 – 15:45
Fredag kl. 08:00 – 15:00

For å avtale møte eller reservere møte- og opplæringslokaler, kontakt oss på: 74 85 41 10